
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

117. Οργανισμός Ελληνικού Ινστιτούτου Διεθνούς και Αλλο¬ 
δαπού Δικαίου. 1 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π.Δ. 61/30.1.1989 αρμο¬ 
διότητας Υπουργείου Δημόσιας Τάξης. 2 


ΠΡΟΕΔΡΙΚΑ ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 117 (1) 

Οργανισμός Ελληνικού Ινστιτούτου Διεθνούς και Αλλοδαπού Δι¬ 
καίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 24 παράγραφος 5 του Νόμου 1558/1985 
«Κυβέρνηση και Κυβερνητικά Όργανα» (ΦΕΚ 137 τ.Α). 

β) Του άρθρου 17 παράγραφος 1 του Νόμου 1320/1983 
«πρόσληψη στο Δημόσιο Τομέα και άλλες διατάξεις» (ΦΕΚ 6 
τ.Α'). 

γ) Του άρθρου 9 παράγραφος 10 του Νόμου 1586/1986 
«Βαθμολογική διάρθρωση των θέσεων του Δημοσίου, νομικών 
προσώπων δημοσίου Δικαίου και των οργανισμών τοπικής αυτο¬ 
διοίκησης και άλλες διατάξεις» (ΦΕΚ 37 τ.Α’). 

2. Την απόφαση του Πρωθυπουργού και του Υπουργού Οικο¬ 
νομικών με αριθμό 6474/30.6.1988 «ανάθεση αρμοδιοτήτων 
στον Υφυπουργό Οικονομικών Ηλία Παπαηλία» (ΦΕΚ 451/Β’) 
και 

3. Την αριθ. 767/1988 γνωμοδότηση του Συμβουλίου της 
Επικράτειας μετά από πρόταση των Υπουργών Προεδρίας της 
Κυβέρνησης, Δικαιοσύνης και Υφυπουργού Οικονομικών, απο¬ 
φασίζουμε: 


ΜΕΡΟΣ ΠΡΩΤΟ 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 

Άρθρο 1 
.Διάρθρωση 

Οι υπηρεσίες του Ινστιτούτου αποτελούν Διεύθυνση που συ¬ 
γκροτείται από τις εξής οργανικές μονάδες: 
α. Τμήμα Διεθνούς Δικαίου 
β. Τμήμα Αλλοδαπών Δικαίων 
γ. Γραφείο Διοικητικού - Οικονομικού. 

Άρθρο 2 
Αρμοδιότητες 

Η Διεύθυνση έχει τις οικόλουθες αρμοδιότητες που κατανέμο- 
νται στις οργανικές μονάδες ως εξής: 

α. Τμήμα Διεθνούς Δικαίου: Η επιστημονική έρευνα του διε¬ 
θνούς δικαίου, η παροχή νομικών πληροφοριών σχετικά με τον 
κλάδο αυτό του δικαίου, η έκδοση μελετών διεθνούς δικαίου και η 
σύνταξη και έκδοση «ΚΕΥΠΕ ΗΕΕΕΕΝίρΠΕ ΠΕ ΠΚΟΙΤ 
ΙΝΤΕΚΝΑΤΙΟΝΑΕ». 

β. Τμήμα Αλλοδαπών Δικαίων: Η συγκριτική έρευνα των δι¬ 
καίων, η παροχή νομικών πληροφοριών περί των αλλοδαπών δι¬ 
καίων στην ημεδαπή και περί του ελληνικού δικαίου στην αλλο¬ 
δαπή, η έκδοση ξενογλώσσων εργασιών περί του ελληνικού δι¬ 
καίου και η συνδρομή στη σύνταξη της «ΚΕΥΠΕ ΗΕΕΕΕΝίρΐΙΕ 
ΟΕ ΠΚΟΙΤ ΙΝΤΕΚΝΑΤΙΟΝΑΕ». 

γ. Γραφείο Διοικητικού - Οικονομικού: Ο χειρισμός όλων των 
θεμάτων προσωπικού και επιμόρφωσής του. Η λειτουργία και 
εμπλουτισμός της βιβλιοθήκης. Η διαχείριση των εκδόσεων (δια¬ 
νομή, πώληση, ανταλλαγές). Η διακίνηση της αλληλογραφίας, η 
δακτυλογράφηση και αναπαραγωγή εγγράφων και εντύπων. Η 
κατάρτιση και τροποποίηση του προϋπολογισμού, η διαχείριση 
κάθε δαπάνης, η εκκαθάριση αποδοχών και γενικά αποζημιώ¬ 
σεων προσωπικού καθώς και η είσπραξη κάθε εσόδου. Η μέριμνα 
για την προμήθεια μηχανημάτων, υλικών, εφοδίων ή άλλων πε¬ 
ριουσιακών στοιχείων και την εκτέλεση εργασιών (τυπογραφι¬ 
κών, επισκευής ή συντήρησης κτιρίων, εγκαταστάσεων, μηχανη¬ 
μάτων κ.λπ.). Η διαχείριση υλικού υπηρεσίας, η φύλαξη και η 
καθαριότητα του καταστήματος της υπηρεσίας". Η βεβαίωση από 
τον προϊστάμενο του Γραφείου Διοικητικού - Οικονομικού ή το 
νόμιμο αναπληρωτή του της ακρίβειας αντιγράφων, φωτοτυπιών 
ή φωτογραφιών οποιωνδήποτε εγγράφων και γενικά δικαιολογη- 

τικών ύστερα από αντιπαραβολή τούς με το επιδεικνυόμενο σχε¬ 
τικό πρωτότυπο ή ακριβές αντίγραφο. Η μέριμνα για τη βεβαί¬ 
ωση του γνησίου ·η)ς υπογραφής του προσωπικού και των πολι¬ 
τών. Η μέριμνα γιοι την παραλαβή από το Εθνικό Τυπογραφείο 
των ΦΕΚ ή άλλων εντύπων και η τακτοποίησή τους. 

ΜΕΡΟΣ ΔΕΥΤΕΡΟ 

ΘΕΣΕΙΣ ΠΡΟΣΩΠΙΚΟΥ - ΠΡΟΣΟΝΤΑ 

Άρθρο 3 

Θέσεις μονίμου προσωπικού 

1. Οι θέσεις μονίμου προσωπικού κατανέμονται σε κατηγορίες 
και κλάδους ως εξής: 

α. Κλάδος ΠΕ Διοικητικός - Οικονομικός μία (1) θέση 
β. Κλάδος ΤΕ Βιβλιοθηκονόμων μία (1) θέση 
γ. Κλάδος ΔΕ Διοικητικός - Λογιστικός μία (1) θέση 
δ. Κλάδος ΔΕ Βιβλιοθηκάριων μία (1) θέση 
ε. Κλάδος ΔΕ Δακτυλογράφων - Στενογράφων τρεις (3) θέ¬ 
σεις 

στ. Κλάδος ΥΕ Βοηθητικού Προσωπικού δύο (2) θέσεις. 

2. Ο Κλάδος ΔΕ Δακτυλογράφων - Στενογράφων περιλαμβά¬ 
νει τις ακόλουθες τρεις (3) θέσεις: 

α. Μία (1) θέση ειδικότητας δακτυλογράφου ελληνικής και 
β. Δύο (2) θέσεις ειδικότητας ξενόγλωσσων δακτυλογράφων 
και στενογραφίας. 

Άρθρο 4 

Επιστημονικό Προσωπικό 

Το επιστημονικό προσωπικό διορίζεται με απόφαση του Διοι¬ 
κητικού Συμβουλίου του Ινστιτούτου και έχει μειωμένη ημερήσια 
απασχόληση σύμφωνα με τις ισχύουσες ειδικές ρυθμίσεις του Ιν¬ 
στιτούτου (άρθρο 12 Ν. 1476/1984, Α 136). 

Άρθρο 5 

Θέσεις προσωπικού ιδιωτικού δικαίου 

1. Μία (1) θέση Διευθυντού Υτιηρεσιών. Προσόντα διορισμού 
στη θέση αυτή ορίζονται τα προσόντα για θέση καθηγητού νομι¬ 
κού μαθήματος Α.Ε.Ι. της ημεδαπής, όπως αυτά προβλέπονται 
από τις σχετικές διατάξεις που ισχύουν εκάστοτε για καθηγητή 
της ανωτάτης βαθμίδας, να είναι ή να έχει διατελέσει δικηγόρος 
στον Άρειο Πάγο και να έχει επιστημονική δραστηριότητα στο 
εσωτερικό και το εξωτερικό (συμμετοχή σε συνέδριο, διεθνείς δια¬ 
σκέψεις, μαθήματα ή ομιλίες σε ξένα πανεπιστήμια, ξενόγλωσσα 
δημοσιεύματα κ.λπ.). 

2. Δύο (2) θέσεις Προϊσταμένων Επιστημονικών Συνεργατών 
(άρθρο 5 Ν. 924/1979). 

α. Προσόντα διορισμού στην πρώτη από τις θέσεις αυτές 
(τμήμα Διεθνούς Δικαίου) ορίζονται: 

Εξειδίκευση στο διεθνές που αποδεικνύεται με αναγνωρισμένο 
διδακτορικό δίπλωμα στον κλάδο αυτό και γλωσσομάθεια που 
προκύπτει από ξενόγλωσσα δημοσιεύματα. 

β. Προσόντα διορισμού στη δεύτερη θέση (τμήμα Αλλοδαπών 
Δικαίων) ορίζονται: 

Αναγνωρισμένο διδακτορικό δίπλωμα της νομικής, άσκηση 
δικηγορίας και γλωσσομάθεια που προκύπτει από ξενόγλωσσα 
δημοσιεύματα. 

3. Έξι (6) θέσεις επιστημονικών συνεργατών (άρθρο 5 Ν. 
924/1979). 

α) Προσόντα διορισμού στις δύο (2) θέσεις ορίζονται: 


Πτυχίο νομικής ή πολιτικών επιστημών Α.Ε.Ι. της ημεδαπής 
ή ισότιμης σχολής της οιλλοδατιής και επιστημονική εξειδίκευση 
στο διεθνές δίκαιο που να αποδεικνύεται: 

αα) με αναγνωρισμένο διδακτορικό δίπλωμα ή 

ββ) με μεταπτυχιακό τίτλο σπουδών διάρκειας ενός ακαδημαϊ¬ 
κού έτους και εμπειρία τουλάχιστον δύο ετών σε θέματα διεθνούς 
δικαίου. 

Πέροιν από τα παραπάνω προσόντα απαιτείται άριστη γνώση 
δύο ξένων γλωσσών (με εξειδίκευση στη σχετική με το διεθνές δί¬ 
καιο ορολογία), από τις οποίες τουλάχιστον η μία να είναι η αγ¬ 
γλική, η γαλλική ή η γερμανική. 

β. Προσόν διορισμού στις τέσσερις (4) θέσεις ορίζονται: 

Πτυχίο Νομικής Α.Ε.Ι. της ημεδαπής ή της αλλοδαπής, άδεια 
δικηγόρου και ειδική επιστημονική εξειδίκευση σε θέματα ελληνι¬ 
κού ή αλλοδαπού δικαίου που να αποδεικνύεται: 

αα) με αναγνωρισμένο διδακτορικό δίπλωμα ή 

ββ) με μεταπτυχιακό τίτλο σπουδών διάρκειας ενός ακαδημαϊ¬ 
κού έτους και εμπει^α τουλάχιστον δύο ετών σε θέματα διεθνούς 
δικαίου ή 

γγ) με σημαντική εμπειρία τουλάχιστον τεσσάρων ετών σε θέ¬ 
ματα διεθνούς δικαίου. 

Πέραν των παραπάνω προσόντων απαιτείται και άριστη 
γνώση δύο ξένων γλωσσών (με εξειδίκευση στη νομική ορολογία) 
από τις οποίες τουλάχιστον η μία να είναι η αγγλική, η γαλλική ή 
η γερμανική. 

4. Οκτώ (8) θέσεις επιστημονικών βοηθών (άρθρο 6 Ν. 924/ 
1979). 

α. Προσόντα διορισμού στις τρεις (3) θέσεις ορίζονται: 

Πτυχίο νομικής ή πολιτικών επιστημών Α.Ε.Ι. της ημεδαπής 
ή της αλλοδαπής και εμπειρία τουλάχιστον τεσσάρων (4) ετών 
μετά την απόκτηση του βασικού τίτλου σπουδών στο διεθνές δί¬ 
καιο, γνώση δύο ξένων γλωσσών, από τις οποίες τουλάχιστον η 
μία να είναι η αγγλική, η γαλλική ή η γερμανική και μία τουλάχι¬ 
στον δημοσίευση, σε επιστημονικό περιοδικό σε θέμα σχετικό με 
το περιεχόμενο της ειδικότητας. 

β. Προσόντα διορισμού στις υπόλοιπες πέντε (5) θέσεις ορίζο¬ 
νται: Πτυχίο νομικής ημεδαπού ή αλλοδαπού Πανεπιστημίου, να 
είναι δικηγόρος ή ασκούμενος δικηγόρος και να γνωρίζει δύο ξέ¬ 
νες γλώσσες, από τις οποίες η μία να είναι η αγγλική, η γαλλική 
ή η γερμανική. 

Άρθρο 6; 

Προίστάμενοϊ Υπηρεσιών 

1. Της Διευθύνσεως προΤσταται ο ειδικός επιστήμων - Διευθυ¬ 
ντής της παραγράφου 1 του άρθρου 5. Τον Διευθυντή αναπληρώ¬ 
νει ο Προϊστάμενος του Τμήματος Αλλοδαπών Δικαίων. 

2. Του Τμήματος Διεθνούς Δικαίου προΐσταται ο κατά την πα¬ 
ράγραφο 2 εδάφιο (α) του άρθρου 5 επιστημονικός συνεργάτης. 

3. Του Τμήματος Αλλοδαπών Δικαίων προΐσταται ο κατά την 
παράγραφο 2 εδάφιο (β) του άρθρου 5 επιστημονικός συνεργά¬ 
της. 

4. Του Γραφείου Διοικητικού - Οικονομικού προΐσταται υπάλ¬ 
ληλος του Κλάδου ΠΕ Διοικητικού - Οικονομικού. Αν δεν υπάρ¬ 
χουν υπάλληλοι του Κλάδου αυτού προΐσταται υπάλληλος του 
Κλάδου ΔΕ Διοικητικού - Λογιστικού. 




ΜΕΡΟΣ ΤΡΙΤΟ 
ΜΕΤΑΒΑΤΙΚΕΣ ΔΙΑΤΑΞΕΙΣ 
Άρθρο 7 


1984 μέχρι την αποχώρηση τών υπαλλήλων,που υπηρετούν σ 
αυτές, οπότε και καταργούνται (νόμος 1476/1984, άρθρο 2 πα¬ 
ράγραφος 4). 




Κατίχταξη υττηρετούντος προσωπικού 


Κατάργηση διατάξεων 


1. Το προσωπικό, που κατά τη δημοσίευση του παρόντος υ^- διάταξη, που ρυθμίζει κατά διαφορετικό τρόπο τα θε- 

ρετεί στο Ελληνικό Ινστιτούτου Διεθνούς και Αλλοδαπού Δικαίου, ρυθμίζονται με το παρόν προεδρικό διάταγμα ή αντικει- 

κατατάσσεται στις θέσεις προσωπικού που προβλέπονται από το χαταργείται. 


παρόν ως εξής: 

α. στη μία (1) θέση του Κλάδου ΠΕ Διοικητικού - Οικονομικού 
(άρθρο 3 παράγραφος 1 του Παρόντος) η υπάλληλος που αναφε- 
ρεται στην από 20.4.1986 Διαπιστωτική Πράξη κατάταξης 
υπαλλήλων στους βαθμούς του νόμου 1586/1986,1 κατηγορία 
ΠΕ, Β Κλάδος ΠΕ2 (Διοικητικού), 

β. στη μία (1) θέση του Κλάδου ΔΕ Διοικητικού - Αογιστικού 
(άρθρο 3 παράγραφος 1 του παρόντος) η υπάλληλος που αναφε- 
ρεται στην από 20.4.1986 Διαπιστωτική Πράξη κατάταξης 
υπαλλήλων στους βαθμούς του νόμου 1586/1986,2 κατηγορία 
ΔΕ, Α Κλάδος ΔΕΙ (Διοικητικού), 

γ. στη μία (1) θέση του Κλάδου ΔΕ Βιβλιοθηκάριων (άρθρο 3 
παράγραφος 1 του παρόντος) η υπάλληλος που αναφερεται σ-^ν 
από 20.4.1986 Διαπιστωτική Πράξη κατάταξης υπαλλήλων 
στους βαθμούς του νόμου 1586/1986, 2 κατηγορία ΔΕ, Β Κλά¬ 
δος ΔΕ3 (Βιβλιοθηκονόμων), 

δ. στη μία (1) θέση του Κλάδου ΔΕ Δακτυλογράφων - Στενο¬ 
γράφων, ειδικότητας δακτυλογράφου ελληνικής (άρθρο 3 παρά¬ 
γραφος 2 περ. α) η υπάλληλος που αναφέρεται στην απο 
20.4.1986 Διαπιστωτική Πράξη κατάταξης υπαλλήλων στους 
βαθμούς του νόμου 1586/1986, 2 κατηγορία ΔΕ, Β Κλάδος 
ΔΕ3 (Δακτυλογράφων), 

2. Εκτός από τις θέσεις των άρθρων 3 και 5 διατηρούνται ^ι 
οι τέσσερις (4) προσωρινές - προσωποπαγείς θέσεις που 
καν σε εφαρμογή των διατάξεων του άρθρου 2 νόμου 1476/ 


Άρθρο 9 

Η ισχύς αυτού του διατάγματος αρχίζει από τη δημοσίευσή 
του στην Εφημερίδα της Κυβέρνησης. 

Στον Υπουργό Δικαιοσύνης αναθέτουμε τη δημοσίευση και 
εκτέλεση αυτού του διατάγματος. 

Αθήνα, 9 Φεβρουάριου 1989 

ο ΠΡΟΕΔΡΟΣ; ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 


οι ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΑΓΑΜΕΜΝΩΝ ΚΟΥΤΣΟΓΙΩΡΓΑΣ 


ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΗΛΙΑΣ ΠΑΠΑΗΛΙΑΣ 


ο ΥΠΟΥΡΓΟΣ ΔΙΚΑΙΟΣΥΝΗΣ 

ΒΑΣΣΟΣ ΡΩΤΗΣ 


♦ 


ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στο Π.Δ. 61/30.1.89 «Τακτικές κρίσεις Αξιωματικών της 
Ελληνικής Αστυνομίας», που δημοσιεύτηκε στο ΦΕΚ 29/1.2.89 
(τ. Α'), γίνεται η εξής διόρθωση; 

Στο άρθρο μόνο, παρ. 2, στίχο 3ο, μεταξύ του αριθμού «1984» 
και της λέξης «από», προστίθεται η λέξη «και». 

(Από το Υπουργείο Δημόσιας Τάξης) 


ΑΠΟ" ΤΟ ΕΘΝΙΚΟ ΤΥΠΟΓΡΑΦΕΙΟ 




